เก็งกำไร STA-STGT ไม่เลิก! วอลุ่มแม่-ลูกทะลัก 6 พันลบ. คาดนลท.มั่นใจธุรกิจโตแกร่ง
เก็งกำไร STA-STGT ไม่เลิก! วอลุ่มแม่-ลูกทะลัก 6 พันลบ. คาดนลท.มั่นใจธุรกิจโตแกร่ง
7 ก.ค. 2563

ผู้สื่อข่าวรายงานว่าราคาหุ้น STA และ STGT แม่ลูกวิ่งแรงต่อเนื่อง ด้วยมูลค่าซื้อขายหนาแน่นรวมกันราว 6 พันล้านบาท โดยราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA ณ เลา 11.25 น. อยู่ที่ระดับ 31.50 บาท บวก .75 บาท หรือ 2.44%  ด้วยมูลค่าซื้อขาย 1.83 ล้านบาท
ส่วนบริษัท ศรีตรังโกลฟส์ (ประเทศไทย) จำกัด (มหาชน) หรือ STGT ณ เวลา 11.24 น. อยู่ที่ระดับ 71.50 บาท บวก 3.75 บาท หรือ 5.54%  ด้วยมูลค่าซื้อขาย 4.21 พันล้านบาท
ทั้งนี้ราคาหุ้น STGT ที่เข้ามาเริ่มทำการซื้อขายในตลาดหลักทรัพย์แห่งประเทศไทย หรือ SET เมื่อวันที่ 2 ก.ค.ที่ผ่านมา ด้วยราคาที่เสนอขายต่อประชาชนเป็นครั้งแรก หรือ IPO ที่ระดับ 34 บาท โดยพบว่าในช่วง 2 วันหลังเข้ามาซื้อขายนั้น ราคาหุ้นปรับเพิ่มขึ้นถึง 33.75 บาท หรือราว 99.26% จากราคาไอพีโอ และมีมูลค่าการซื้อขายรวมกันหนาแน่นถึงกว่า 29,000 ล้านบาท
ขณะที่นายวิชัย วชิรพงศ์ หรือ เสี่ยยักษ์ ซึ่งได้รับการจัดสรรหุ้น IPO จำนวน 22.20 ล้านหุ้น มูลค่าราว 754 ล้านบาท มีกำไรจากการลงทุนในครั้งนี้แล้วราว 750 ล้านบาท
ด้านนักวิเคราะห์ บริษัทหลักทรัพย์ ฟินันเซีย ไซรัส ประเมินว่า ผลการดำเนินงานของ STGT ในปี 2563 จะมีกำไรสุทธิทำสถิติสูงสุดใหม่ หรือ นิวไฮ อยู่ที่ 3,119 ล้านบาท เพิ่มขึ้น 392% จากปี 2562 ที่มีกำไรสุทธิ 613.91 ล้านบาท และมีรายได้รวม 20,255 ล้านบาท เพิ่มขึ้น 86.62% จากปี 2562 ที่มีรายได้รวม 11,994.15 ล้านบาท
โดยมีปัจจัยหลักมาจากความต้องการใช้ถุงมือยางที่เพิ่มขึ้นอย่างมากตั้งแต่ต้นปี 2563 และกำลังการผลิตใหม่ที่เพิ่มเข้ามา ส่งผลให้สามารถป้อนสินค้าเข้าสู่ตลาดได้ทันท่วงที รวมถึงได้รับผลบวกจากราคาวัตถุดิบ ทั้งน้ำยางข้น และยางสังเคราะห์ปรับตัวลดลงตามราคาน้ำมันดิบที่ลดลงแรงด้วย
บล.ยูโอบี เคย์เฮียน ระบุวว่า ยังเน้นลงทุนอย่างระมัดระวังและเลือกหุ้นปลอดภัย (defensive) มากขึ้น ระหว่างรอประเมินสถานการณ์ทางเศรษฐกิจและการระบาด 1) ผลการดำเนินงานไตรมาส 2/63 ออกมาดี ได้แก่ ปิโตรเคมี บรรจุภัณฑ์ ได้แก่ SCC, IVL, AJ, PTL, TIP, THRE, STA 